આ પરિવારના એક સોર્સે કહ્યું હતું કે, ‘ઇરફાન અને તેનો પરિવાર નાશિકમાં આવેલા તેમના ફાર્મહાઉસમાં દિવાળી સેલિબ્રેટ કરવા માટે પ્લાનિંગ કરી રહ્યા છે. એ દસ દિવસની ટ્રિપ રહેશે. જેના પછી ઇરફાન તેની ટ્રીટમેન્ટ માટે યુકે જતો રહેશે. રિસન્ટલી, રિપોર્ટ્સમાં જણાવાયું હતું કે, તે શૂજિત સરકાર દ્વારા તૈયાર કરવામાં આવનારી ઉધમ સિંઘની બાયોપિક માટે કેમેરાનો સામનો કરશે. આ સોર્સે કહ્યું હતું કે, ઇરફાન રિકવર થઈ રહ્યો છે, પરંતુ તે તેના પ્રોફેશનલ એસાઇન્મેન્ટ્સ માટે કામ કરી શકે એના માટે થોડો સમય લાગશે. તે ફુલ ફ્લેજ્ડ કામ કરી શકે એના માટે ડૉક્ટર તરફથી હજી તેને મંજૂરી આપવામાં આવી નથી. ડૉક્ટર્સને આશા છે કે, તે માર્ચ સુધીમાં સેટ પર પાછો ફરશે.